ФК Орша

«Орша» — беларускі футбольны клуб з горада Орша, заснаваны ў 1951 годзе. Колеры — сіня-белыя. У цяперашні час выступае ў Першай лізе чэмпіянату Беларусі.

Адну з мянушак «раёншчыкі» клуб атрымаў з-за таго, што раней у горадзе адбываліся масавыя бойкі паміж жыхарамі розных раёнаў. Больш нейтральная мянушка — «ільняныя» — нарадзілася праз тое, што ў горадзе дзейнічае буйны ільнокамбінат.

 Гісторыя 
Заснаваны ў 1951 годзе пад назвай «Труд». Найбольшы перыяд сваёй гісторыі выступаў пад назвай «Старт». Выступаў у чэмпіянаце БССР па футболе, пераважна ў вышэйшым дывізіёне. У 1971 годзе дайшоў да фіналу Кубка БССР, але прайграў жодзінскаму «Тарпеда». У тым жа годзе гуляў супраць ленінградскага «Дынама» ў 1/16 фіналу Кубка СССР сярод аматарскіх калектываў і выбіў сапернікаў з яго. Але ў 1/8 фіналу саступіў рыжскаму клубу ВЭФ 1:3.

У 1990-х клуб меў назву «Легмаш» (з 1997 мае сучасную назву), здолеў выйсці ў Другую лігу, дзе правёў некалькі сезонаў да 2001, калі з-за фінансавых праблем зняўся з чэмпіянату.

Праз тры гады клуб вярнуўся ў Другую лігу, але на гэты раз клуб здолеў толькі ў 2005 выйсці ў дывізіён вышэй, пасля чаго зноў апынуўся ў Другой лізе, дзе доўгі час знаходзіўся ў канцы табліцы.

У сярэдзіне сезона 2013 у клуб прыйшлі некалькі дасведчаных гульцоў, якія мелі досвед выступленняў у Вышэйшай лізе і ў замежных чэмпіянатах. У выніку гэта дазволіла «Оршы» ўзняцца на 6-ты радок. У сезоне 2014 каманда ўпэўнена правяла першы этап, дзе атрымала першае месца ў групе, не пацярпеўшы ніводнай паразы. У фінальным этапе «Орша» таксама спачатку ішла на першым месцы, але пазней шэраг няўдач адкінуў каманду на трэці радок. Толькі ў апошнім туры, дзякуючы нічыі з «Крумкачамі», «Орша» засталася на трэцім радку і атрымала месца ў Першай лізе. Станам на 2014 год «Орша» была самым папулярным клубам Другой лігі паводле глядацкага інтарэсу — гэта была адзіная каманда, што збірала ў сярэднім больш за 1000 чалавек на матчы.

У сезоне 2015 каманда ішла ўнізе турнірнай табліцы і заняла 14-е месца з 16. У сезоне 2016 быў павялічаны бюджэт клуба, дзякуючы чаму яго склад папоўніў шэраг вопытных ігракоў, а галоўным трэнерам быў прызначаны Юрый Канаплёў, які доўгі час працаваў з «Віцебскам». «Орша» здолела замацавацца ў сярэдзіне турнірнай табліцы і заняла 7-е месца з 14. У сезоне 2017, нягледзячы на добры пачатак, «Орша» хутка апынулася ў сярэдзіне турнірнай табліцы і заставалася там да канца сезона, заняўшы 10-е месца з 16.

У пачатку 2018 года новым галоўным трэнерам каманды стаў Вячаслаў Акшаеў. «Орша» добра распачала сезон, але потым стала цярпець паражэнне за паражэннем. У жніўні трэнерам замест Акшаева быў прызначаны Сяргей Вехцеў, істотна змяніўся склад каманды, які быў папоўнены віцебскімі ігракамі. Сезон каманда скончыла на 12-м месцы з 15. Вехцеў заставаўся трэнерам і ў сезоне 2019, калі «Орша» стала 10-й, а нападнік клуба Дзмітрый Іваноў з 17 галамі стаў другім бамбардзірам Першай лігі. У сезоне 2020 «Орша» адмовілася ад актыўнага супрацоўніцтва з «Віцебскам», больш запрашалі ігракоў з Магілёва і з Расіі. Галоўным трэнерам сезон пачынаў Аляксандр Вопсеў, у кастрычніку яго замяніў Мікалай Бранфілаў, аднак вынікі амаль не змяніліся — «Орша» амаль увесь сезон правяла ў сярэдзіне і ніжняй палове табліцы, скончыла турнір на 11 месцы.

У сезоне 2021, нягледзячы на істотную змену складу, клуб працягваў рабіць стаўку на вопытных ігракоў, падмацаваўшыся таксама шэрагам маладых выканаўцаў і расійскімі ігракамі. Па турнірнай дыстанцыі каманда ішла роўна, знаходзілася амаль увесь час трохі ніжэй сярэдзіны табліцы. У верасні 2021 года галоўны трэнер каманды Мікалай Бранфілаў пакінуў клуб, некаторы час абавязкі галоўнага трэнера выконваў яго памочнік Алег Чарапнёў, а ў кастрычніку новым трэнерам стаў Ігар Чумачэнка, які раней узначальваў магілёўскі «Дняпро». На гэты час каманда ўжо ўпэўнена замацавалася на 9-м месцы з 12, дзе і скончыла сезон.

У сезоне 2022 каманда працягвала знаходзіцца пераважна ў сярэдзіне табліцы. Выступала нестабільна, буйныя паражэнні змяняліся перамогамі над фаварытамі. Чэмпіянат «Орша» завяршыла на 9-м месцы з 13. 

Сезон 2023 года «Орша» пачала і скончыла з серыі паражэнняў і ўвесь час знаходзілася ў другой палове табліцы. Чэмпіянат каманда завяршыла на 14-м месцы з 17.

Перад сезонам 2024 года каманда змяніла галоўнага трэнера. Ім стаў Мікалай Кітаёў, які пасля заканчэння мінулага сезона завяршыў гульнявую кар’еру. Склад каманды папоўнілі шэраг новых ігракоў з Расіі і Ізраіля. У першай палове сезона каманда выдала серыю з 10 гульняў без паражэнняў (5 перамог і 5 нічый), але ўжо ў другой палове каманда пачала вельмі не стабільна. У выніку «Орша» скончыла сезон у сярэдзіне табліцы заняўшы 10-е месца з 18.

 Эмблемы 

 Папярэднія назвы 
 1951—1956: «Труд»
 1956—1959: ЗШМ
 1960—1965: «Машынабудаўнік»
 1965—1989: «Старт»
 1990—1994: «Легмаш»
 1995: «Максім-Орша»
 1996: «Максім-Легмаш»
 1997—2005: «Орша»
 2006: «Орша-Белаўтасервіс»
 з 2007: «Орша»

 Дасягненні 

 БССР 
 Фіналіст Кубка БССР: 1971
 4-е месца ў чэмпіянаце БССР (1971)
 4-разовы чэмпіён Віцебскай вобласці (1968, 1970, 1972, 1977). 4-разовы ўладальнік Кубка Віцебскай вобласці (1961, 1971, 1972, 1976). 7-разовы сярэбраны прызёр чэмпіянату Віцебскай вобласці (1973, 1980, 1982, 1983, 1984, 1989, 2002). 4-разовы бронзавы прызёр чэмпіянату Віцебскай вобласці (1966, 1974, 1975, 1979).

 Рэспубліка Беларусь 
 Пераможца Другой лігі чэмпіянату Беларусі у групе Б: 1995
 Найлепшае дасягненне ў Першай лізе — 7 месца (2016)

 Цяперашні склад 
Станам на жнівень 2024 года.

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

 Трэнерскі штаб 
  Мікалай Кітаёў (нар. 1984) — галоўны трэнер
  Вячаслаў Герашчанка (нар. 1972) — трэнер

 Статыстыка выступленняў 

 Чэмпіянат і Кубак Беларусі 
СезонЛігаГалыАчкіКубакЗаўвагі 1992 Трэцяя (Д3) 6  15  7  3  5  19–20  17 1/16 фіналу  1992/93  Трэцяя (Д3) 4  30  15  8  7  46–29  38 1/16 фіналу  1993/94  Трэцяя (Д3) 6  34  16  8  10  49–40  40 1/16 фіналу  1994/95 Трэцяя — Б (Д3)  3  22  16  2  4  54–22  34 1/32 фіналу  1995 Трэцяя — Б (Д3)  1  12  8  3  1  21–10  27  15px Выхад у Другую лігу 1996  Другая (Д2)  8  24  10  2  12  33–45  32  1/16 фіналу  1997  Другая (Д2)  14  30  7  3  20  34–61  24   1998  Першая (Д2)  14  30  5  8  17  23–59  23   Змена назваў ліг 1999  Першая (Д2)  9  30  10  9  11  46–37  39   2000 Першая (Д2)  9  30  12  8  10  48–44  44 1/32 фіналу  2001 Першая (Д2)  12  28  9  1  18  40–74  28 1/32 фіналу  Пераход на аматарскі ўзровень 2002—2003  Выступленне ў чэмпіянаце Віцебскай вобласці (Д4) 2004  Другая (Д3) 2  24  17  2  5  67–24  53  1/32 фіналу  15px Выхад у Першую лігу 2005  Першая (Д2)  15  30  6  6  18  33–74  24  1/16 фіналу  15px Вылет у Другую лігу 2006 Другая (Д3)  12  32  10  2  20  44–79  28  1/32 фіналу  2007  Другая (Д3)  13  30  7  4  19  34–63  25  1/32 фіналу  2008  Другая (Д3)  12  30  10  4  16  45–55  34  1/32 фіналу  2009  Другая (Д3)  14  26  3  6  17  17–53  15  1/32 фіналу  2010  Другая (Д3)  15  34  10  3  21  40–75  33  1/32 фіналу  2011  Другая (Д3)  15  30  6  3  21  31–86  21  1/32 фіналу  2012  Другая (Д3)  17  36  9  8  19  30–72  75  1/32 фіналу  2013  Другая (Д3)  6  24  10  5  9  41–25  35  1/32 фіналу  2014  Другая — А (Д3)  1  22  17  5  0  46–10  56 1/64 фіналу  Выхад у фінальны этап Фінальны этап 3  14  7  6  1  25–12  27  15px Выхад у Першую лігу 2015  Першая (Д2)  14  30  3  8  19  24–70  17  1/16 фіналу  2016  Першая (Д2)  7  26  9  10  7  43–34  37  1/16 фіналу  2017  Першая (Д2)  10  30  10  7  13  48–48  37  1/8 фіналу  2018  Першая (Д2)  12  28  8  3  17  33–53  27  1/16 фіналу  2019  Першая (Д2)  10  28  9  4  15  33–61  31  1/32 фіналу  2020  Першая (Д2)  11  26  7  6  13  30–42  24  1/16 фіналу  2021  Першая (Д2)  9  33  9  7  17  41–60  34  1/16 фіналу  2022  Першая (Д2)  9  24  7  6  11  33–52  27  1/16 фіналу  2023  Першая (Д2)  14  32  8  7  17  50–62  31  1/32 фіналу  2024  Першая (Д2)  10  34  11  12  11  46-51  45  1/16 фіналу 

 Галоўныя трэнеры 

 Мікалай Камароўскі (1992—1994)
 Уладзімір Маргалкін (1994)
 Сяргей Шынкевіч (1995)
 Уладзімір Маргалкін (1995)
 Леанід Барэйша (1996—1998)
 Сяргей Шынкевіч (1998—2001)
 Сяргей Чарнышоў (2004—2006)
 Сяргей Ясінскі (2006, з ліпеня)
 Уладзімір Правалінскі (2007—2011)
 Аляксандр Ладзяны (2012—2015)
 Юрый Канаплёў (2016—2017)
 Вячаслаў Акшаеў (2018, да жніўня)
 Сяргей Вехцеў (жнівень 2018 — снежань 2019)
 Аляксандр Вопсеў (студзень — кастрычнік 2020)
 Мікалай Бранфілаў (кастрычнік 2020 — верасень 2021)
 Алег Чарапнёў ( у верасні — кастрычніку 2021)
 Ігар Чумачэнка (кастрычнік 2021 — снежань 2023)
 Мікалай Кітаёў (са снежня 2023)

 Крыніцы 

 Спасылкі 
 Старонка фанатаў у LiveJournal
 Агульная статыстыка ФК «Орша» ў чэмпіянатах Беларусі



Орша